Foto: FAH

SRPSKI premijer Aleksandar Vučić jutros je na sastanku organizacijskog odbora za posjet princa Charlesa veoma burno kritizirao ponašanje hrvatskog premijera Tihomira Orešković za vrijeme posjete princa Charlesa Hrvatskoj.



Orešković je za vrijeme obilaska Banskih dvora princu Charlesu pokazivao mjesto gdje su "Martićeve rakete" pogodile sjedište hrvatske vlade. Vučić je na sastanku rekao da hrvatsko rukovodstvo, ako nema što da kaže protiv Srba, ništa drugo i ne izgovara, piše Kurir.



"Trebam li voditi princa Charlesa po cijeloj Srbiji, jer nema sela u kojemu nećete pronaći srpskog mučenika i izgnanika iz Hrvatske", žestoko je reagirao srpski premijer.



"Pokazat ćemo da smo gospoda i bavit ćemo se budućnošću, a Hrvati su i ovog puta više rekli o sebi nego o nama", dodao je.